Poštovani roditelji,

želimo Vas obavijestiti da smo vezano za navedenu situaciju poduzeli sve potrebne korake. Vrtić dalje nastavlja s redovnim radom. Stručne službe su u komunikaciji i s osobama koje su bile u bliskom kontaktu s oboljelom zbog određivanja mjere samoizolacije. Roditelji djece koja polaze u grupu predmetne odgajateljice žurno su izvješteni o situaciji te prema uputama, djecu ostavljaju u svojim kućama u samoizolaciji.

S obzirom da su poduzete sve mjere, pozivaju se roditelji djece koja su korisnici Dječjeg vrtića Grigor Vitez objekt Antuntun na smirenost te da postupaju prema uputama koje će dobivati direktno od epidemiologa i ravnateljice Vrtića.

Zahvaljujemo svima na suradnji i pozivamo sve da i dalje ostanemo smireni te da se ponašamo odgovorno i u skladu s propisanim higijensko-epidemiološkim mjerama.

Ovim putem našim sugrađanima želimo uspješan i brz oporavak, a vas i dalje pozivamo na odgovornost te pridržavanje protuepidemijskih mjera i preporuka Hrvatskog zavoda za javno zdravstvo uz obavezno nošenje zaštitnih maski u zatvorenim prostorima, kao i održanje socijalne distance!